परकोटायुक्त शहर लोकनाट्य रम्मतों के लिये भी प्रसिद्ध है। पाटे रम्मतों के मंच हैं। बीकानेर में नौं मौहल्लों में रम्मतें रात्रि दस बजे प्रारम्भ होकर अगले दिन सुबह 9 बजे तक चलती है । इसमें पारम्परिक लोकगीतों, ऐतिहासिक घटनाओं, राजनीतिक घटनाओं आदि से सम्बन्धित विषयों पर नाट्य होता है। रम्मतों के पात्र मौहल्ले के ही पुरुष सदस्य होते है। स्त्रियों की भूमिका भी पुरुष निभाते है। बीकानेर की रम्मत परम्पराएं विषेष जातियों एवं परिवारों से जुड़ी हुई है।